**TÁPIÓGYÖRGYE KÖZSÉG POLGÁRMESETRÉTŐL**

**E l ő t e r j e s z t é s**

**Tápiógyörgye Községi Önkormányzat**

**Képviselő-testületének**

2015. október 26-án tartandó **nyílt** ülésére

**4. Napirendi pont:**

Tárgy: **Tájékoztató a Tápiószele Székhelyű Közös Fenntartású Családsegítő és Gyermekjóléti Szolgálati Társulás működési költségeiről**

Előterjesztő: Varró István polgármester

Készítette: Turóczi István Zoltánné jegyző

Mellékletek száma: 1 db

Tárgyalta: Pénzügyi és Ellenőrző Bizottság

Az előterjesztés elfogadásához **egy szavazás** szükséges:

A határozathoz **minősített szótöbbség**szükséges (SZMSZ 36.§ (4) bek. alapján)

**Tisztelt Képviselő-testület!**

Az egyes szociális és gyermekvédelmi tárgyú törvények módosításáról szóló 2015. évi CXXXIII.

törvény 2015. július 13-án került kihirdetésre, amely módosította a szociális igazgatásról és a

szociális ellátásokról szóló 1993. évi III. törvény (a továbbiakban: Szt.), valamint a gyermekek

védelméről és a gyámügyi igazgatásról szóló 1997. évi XXXI. törvényt (a továbbiakban: Gyvt.).

**Családsegítés, gyermekjóléti szolgáltatás**

E feladatokat Önkormányzatunk társulási formában a látta el Tápiószele központtal Farmos és Tápiógyörgye közreműködésével.

2016. január 1-jétől a családsegítés csak gyermekjóléti szolgáltatással integráltan – egy szervezeti

és szakmai egységben – működhet. ***Települési*** szinten család- és gyermekjóléti ***szolgálat***, ***járási***

szinten család- és gyermekjóléti ***központ*** keretében.

A család- és gyermekjóléti szolgálat *(a továbbiakban: Szolgálat)*, illetve központ *(a továbbiakban: Központ)* a jelenlegi családsegítés és gyermekjóléti szolgáltatás bázisán, annak erőforrásai hatékonyabb elosztásával, kötelező önkormányzati feladatként jön létre.

Az integráltan létrejövő szolgáltatás település szinten elérhető kötelező szolgáltatás lesz, az

ellátandó terület nagysága szerint differenciált szolgáltatási tartalommal.

Általánosságban az új feladatmegosztás a következők szerint alakul:

• A települési önkormányzatok feladatkörében marad a lakóhely szintű

minimumszolgáltatások, általános segítő feladatok biztosítása. → **Szolgálat**

• A hatósági feladatokhoz kapcsolódó, gyermekek védelmére irányuló tevékenységek,

valamint a speciális szolgáltatások biztosítása a járásszékhely települési önkormányzat

feladata lesz. → **Központ**

Az új feladatmegosztás fokozott együttműködés kialakítását követeli meg a Szolgálatok és a

Központok között, valamint a Központok részéről szakmai támogatás nyújtását írja elő a

Szolgálatok irányába.

Itt említeném meg, hogy a Szt. és a Gyvt. szakmai végrehajtási rendelete még a mai napig nem

jelent meg.

A Szt. 136. § (9) bekezdése az alábbiakról rendelkezik:

*„A települési önkormányzat 2015. október 31-éig felülvizsgálja a családsegítés, illetve a*

*gyermekjóléti szolgáltatási feladatok ellátásának módját, szervezeti kereteit és az e feladatok*

*biztosítására kötött ellátási szerződést. A települési önkormányzat 2015. november 30-áig*

*dönt a családsegítés, illetve a gyermekjóléti szolgáltatási feladatok ellátásának a 2016.*

*január 1-jétől hatályos rendelkezéseknek megfelelő biztosítása módjáról. A fenntartó a*

*szolgáltatói nyilvántartásba bejegyzett adatoknak a (8) bekezdésben foglaltak biztosításához*

*szükséges módosítását 2015. november 30-áig kérelmezi. Ha a fenntartó a kérelmet*

*határidőben benyújtja, az eljárás befejezéséig úgy kell tekinteni, mintha a kérelmezett*

*adatmódosítás jogerősen be lenne jegyezve a szolgáltatói nyilvántartásba.”*

**Finanszírozási kérdések**

A Magyar Közlöny 2015. évi 97. számában jelent meg Magyarország 2016. évi központi

költségvetéséről szóló 2015. évi C. törvény, amely 2. mellékletének III. A települési

önkormányzatok szociális, gyermekjóléti és gyermekétkezetési feladatainak támogatása 3. Egyes

szociális és gyermekjóléti feladatok támogatása jogcím alatt olvashatunk részletszabályokat a

feladatok finanszírozásával kapcsolatban.

Elkülönül Szolgálatok és a Központ finanszírozása. A finanszírozási elv alapvetően a lakosságszámból kiinduló számított szakmai létszám finanszírozása.

A támogatás igénylésére társulási feladatellátás esetén a társulás székhely önkormányzata – Tápiószele -, önálló feladatellátás esetében pedig az önálló polgármesteri hivatalt működtető önkormányzat jogosult.

**A Társulás jövője**

A 2015. szeptember 28. napján megtartott testületi ülésen már megállapítottuk, hogy jelenleg az önkormányzat úgy tudja gazdaságosan ellátni ezt a feladatot, ha a Társulásban marad.

Ezek alapján az alábbi határozati javaslatot terjesztem a Testület elé

**../2015.(X.26.) KT határozat-tervezet**

**a családsegítés és gyermekjóléti feladatok 2016. január 01. napjától történő ellátásáról**

1.Tápiógyörgye Község Önkormányzat Képviselő-testülete felülvizsgálta a személyes gondoskodás keretébe tartozó családsegítés és gyermekjóléti szolgáltatási feladatok ellátásának módját és szervezeti kereteit.

2. A Képviselő-testület megállapítja, hogy Tápiógyörgye Község Önkormányzat a szociális igazgatásról és a szociális ellátásokról szóló 1993. évi III. törvény, valamint a gyermekek védelméről és a gyámügyi igazgatásról szóló 1997. évi XXXI. törvény által a családsegítés és

gyermekjóléti szolgáltatási feladatok vonatkozásában 2016. január 1-jétől meghatározott

feladatait - úgy mint, család- és gyermekjóléti szolgálat - társulás útján kívánja biztosítani a Tápiószele, Farmos és Tápiógyörgye által fenntartott Tápiószele Székhelyű Közös Fenntartású Családsegítő és Gyermekjóléti Szolgálat intézmény keretein belül.

3. A Képviselő-testület utasítja a polgármestert, hogy jelen határozatot a Tápiószele Székhelyű Közös Fenntartású Családsegítő és Gyermekjóléti Szolgálat intézményvezetőjének, a közreműködő önkormányzatoknak és a Társulás Tanács részére küldje meg.

Felelős: Varró István polgármester

Határidő: 2015. október 30.

Értesül: Varró István polgármester

Turóczi István Zoltánné jegyző

Társulási Tanács Tápiószele

önkormányzatok

Tápiógyörgye, 2015. október 22.

Varró István sk.